Document ID: /fineweb-2-swissfilter-quality_10-filterrobots/filtered/01617.jsonl.gz/37

Olympic Museum i Lausanne - referat
Af Roland Moser
Søndag morgen mødtes vi på Bahnhof SBB til vores tur med toget til Lausanne.
Fra Lausanne banegåden tog vi med metroen til Ouchy ved søen og efter en lille gåtur gennem museets park kom vi til museets entré.
Vi blev budt velkommen med gifler og kaffe i entreen af museet. Vi fik en meget interessant rundvisning om de historiske sportspræstationer fra antikken og frem til i dag. Vi kunne se sportsudstyr (gammelt og nyt) fra kendte sportudøvere, medaljer og historie om OL. Vi takker vores guide Kathy Saugy for en spændende rundvisning. Her nogle interessante oplysningner om OL:
Lausanne er hjemsted for Den Olympiske Komité.
Legene har fra begyndelsen i 1896 været omgivet af en række ceromonier hvor især åbnings- og afslutningsceremonierne indeholder en række faste indslag. Også legenes symboler, har været fast siden de første moderne lege.
Det mest kendte er nok de fem olympiske ringe, der symboliserer de fem beboede kontinenter (Amerika regnes i den forbindelse for ét kontinent). Ringene har farverne rød, blå, grøn, gul og sort. Ringene er tæt knyttet til det olympiske flag, der viser ringene på en hvid baggrund, og disse farver er valgt så enhver nation har mindst én af disse seks farver i sit flag.
Det olympiske motto, Citius, Altius, Fortius, (hurtigere, højere, stærkere) var fra starten af de moderne olympiske lege inkorporeret i legenes ånd. Det indfanges indirekte i den olympiske ed, hvor det blandt andet hedder:
Den vigtigste ting i de olympiske lege er ikke at vinde, men at deltage, lige som det vigtigste i livet ikke er triumfen, men kampen. Det essentielle er ikke at have besejret, men at have kæmpet godt
Det tredje vigtige olympiske symbol er den olympiske ild, der skal brænde under de enkelte olympiske lege. Flere måneder før legene tændes flammen ved en ceremoni i Olympia i Grækenland, hvorpå den i et langvarigt stafetløb bringes til værtsbyen.
Vi sluttede besøget med en frokost i museets restaurant. Det var et meget interessant besøg og vi kan anbefale et besøg i 2010, da det bliver ombygget og lukket for længere tid i 2011.